The Eastern Spirit Subbing Squad представя:
Всички лица, организации и места са измислени.
"ТЪРСЕНЕ: www…" Епизод 9
Исках да ти върна това,
но не мога да го направя днес.
Не знам какво
не е наред с мен.
Но съм си същата.
Така се чувствам.
Ти каза да не си играя с теб,
защото не си увеселителен парк.
Но искам да си играя с теб.
Подлудяваш ме.
Искам да те прегръщам, да те докосвам
и да те обичам.
Така че нека играем заедно.
Всеки ден
играй с мен.
Хайде по-бързо да влезем вътре.
Искаш ли ме?
А ти как мислиш?
Мисля, че ме искаш сега.
А утре?
Ще ме оставиш ли утре?
Не.
Обещай ми.
Обещавам ти.
Приключихме с редакцията на филма. Да го изгледаме?
Имам нужда от мнението ти.
Не мога да кажа със сигурност.
Добре, разбрах.
Почакай.
О ДЖИН У 21:00-23:00 ч./ 30 000 000
Кой ти даде това? - Пе Та Ми.
Ако ти е дала това, значи ти си й дала нещо в замяна.
Отмених договора с Годори.
Знаеш ли къде е директорът на тази компания?
Зад граница. - Останаха ли още записи?
Не. Защо?
Не трябва да пострадаш заради това.
Вземи.
Запази го.
Имаш ми доверие?
Какво ще правиш, ако реша да го използвам срещу теб?
Ако искаш, използвай го.
Лека нощ.
Изплаши ме.
Смяташ да ме изхвърлиш?
Ти ми обеща.
Обещах ти и държа на обещанието си.
Щях да се къпя.
Не ме лъжи.
Ти рядко се къпеш.
Стига де.
Облечи това.
Доколкото знам, ти нямаш братя.
Откъде взе мъжки дрехи? - Един мъж ми ги зае.
Щях да ги изпера и върна, но забравих.
Повече не го срещай. Обещай! - Не, ще продължа да го виждам.
Вземи. Дрехите ти не са подходящи за спане.
Идвате тук всяка година за помена му.
Вашият мъж, навярно, е щастлив.
Не е за помен. Тук съм като политик.
Надявам се, че сте добре, чичо. И вие, лельо.
Изглеждате по-добре, чичо.
Тук сте, за да посетите покойния си баща.
Последния път ви видях на церемонията по основаването.
Вярвам, че сестра ми е спокойна,
благодарение на големия си син.
Съжалявам за закъснението.
Коя е тя? - Жената на Сънг Хун.
Братовчедка ни.
Изглеждаше съвсем различно от последния път.
Министърът добре ли е? - Да.
Баща ми помоли да ви предам поздравите му.
Предайте му и моите. Да влезем. - Добре.
Г-жо председател, аз съм християнка
и ще стоя отзад по време на церемонията.
Просто си върви.
Какво? - Върви си
и уважавай църквата, в която ходиш.
Няма значение, г-жо председател.
Да вървим.
Почакай.
От тази година чичо ти ще води церемонията.
Готино. Съгласен?
Какво точно е готино?
Да гледаш дъжда у дома, до теб, е готино.
Съгласен съм.
Спазваш обещанието си, Пак Морган.
Каза, че ще идваш всеки път, когато вали.
Винаги идвам.
Да бъдем честни, винаги се появявам,
независимо от времето, нали?
Прав си.
Когато идваш, съм едновременно развълнувана и уплашена.
Не се страхуваш вече?
Боя се.
Ти попита
дали те харесвам достатъчно, за да преодолея този страх.
Ти не отговори.
Не можех да ти дам отговор,
защото мислех, че ще пренебрегна този страх.
Както каза, всички отношения свършват
и ние все някога ще се разделим.
Но по пътя на раздялата,
единственият човек,
с когото мога да споделя това вълнение,
си ти.
Затова нека бъдем
развълнувани и уплашени заедно.
Нека се утешаваме и успокояваме един друг.
Дори и да се разделим,
нека се подкрепяме един друг сега.
Здравей, Пак Морган.
Добре дошъл в живота ми.
Остави кафето си.
Много исках да бъда част от живота ти
и няма да пожелая да си тръгна.
Не ме прогонвай,
никога.
Мнозина с нетърпение очакват филма ви.
Може дори да стигнете до Кан.
Чудя се дали някога това ще се случи? - Време ви е.
Работите в тази индустрия от 20 години,
откакто започнахте от най-ниското стъпало.
Започнали сте от най-ниското стъпало?
Не сте ли в киноиндустрията за развлечение?
Смятах, че сте назначен,
защото не се интересувате от наследяването на компанията.
Отдавна работя тук, за да е само развлечение.
Изглежда, сгреших.
Говорят, че г-жа Чанг от КЮ Груп
е лишила малкия си син. Дали е така?
Оказа се, че не е така.
Между другото, днес г-жа Чанг беше много груба.
Харесва ви това, което правите, но тя ви унизи,
защото не сте в семейния бизнес.
Скъпа, яж.
Не всички богати хора трябва да управляват семеен бизнес.
Могат да живеят по свой начин.
Какво правите?
И какво? Изненадана си, че мога да направя това?
Достатъчно! Казах, достатъчно!
Трябва да знаеш с кого можеш да се заиграваш.
Явно не знаеш, затова ще ти дам урок.
Какво толкова? Та вашето семейство фалира.
Пуснете ме! Пуснете!
Можеш да се свържеш с мен,
но не пипай мъжа ми.
Вече не сте толкова важни. Мислите, че ще ви се размине?
Ще разкажа всичко на мъжа си!
Разкажи и не пропускай нито един детайл.
И тогава ще видим
ще ми се размине или не.
Мъжът ти е предан на КЮ Груп, но ти не.
Не предаде ли Бог, за да се поклониш на КЮ Груп?
Ето защо ти не си равна на мъжа ми,
дори да са го избутали на заден план.
Затова трябва да мълчиш, дори да те нападна,
разбра ли?
Вкусно ли е?
Захарта те кара да се чувстваш по-добре.
И музиката е хубава.
Кога се захвана с музиката? - В прогимназията.
Сон У предложи да създадем група.
Директор Ким?
Как го привлече?
Вземах уроци по пиано.
Значи си бил на клавира в групата?
Басист, но се научих след създаването на групата.
Какво?
Как се казваше групата ви?
Принц Милим.
Дори не си мислил?
Затова компанията ти се нарича Милим Саунд?
Да.
Интересен факт.
Харесваше ли ти да си в група?
Тогава
бях опиянен от популярността.
Беше моят разцвет.
Останал си в групата заради популярността си?
Това не е нещо, което лесно да загърбиш.
За тийнейджърите популярността е сила.
Опитах тази сила в прогимназията
и се нуждаех от нея в гимназията.
Защо? - Прехвърлих се да уча в Австралия.
За първи път усетих какво е расизъм.
И когато се присъединих към групата,
спряха да ме тормозят.
Непълнолетните музиканти
са популярни на всяко парти по цял свят.
Тогава се радвам, че си бил музикант.
СОЛ ДЖИ ХУАН
Ало?
Ча Хьон, къде си сега?
Сега?
В офиса.
Тогава ще дойда при теб.
Трябва да ти кажа нещо.
Сол Джи Хуан?
Какво се случи? Би ли се?
Какво се случи?
Сол Хи вече я няма.
Какво?
Повече няма да видя муцунката на Сол Хи.
Така ли?
Ако не си толкова добър в боевете,
трябва да ги избягваш. - Имам въпрос.
Първо ще обработим раните.
Какво? Къде отидоха?
Това е просто грим.
Бях на снимачната площадка.
В какво се снима?
В нова драма? - Просто малка роля.
Какъв е персонажът ти?
Потенциален член на банда.
Играл си бандит?
Нима при бандитите също има стажанти?
Защо плачеш? Караш ме да се притеснявам.
Е.
Значи това си ти, а това е Сол Хи, така ли?
И дойде, защото вече не можеш да я видиш?
Да.
Защо?
Това беше
последната ни разходка.
Тя умря миналата година.
Даже не знаех, че тази снимка съществува.
Гледах я всеки ден, откакто я намерих.
Гледах
и си спомнях миналото.
Улицата, по която се разхождахме,
времето в този ден,
лекият ветрец.
Помня всичко.
Тя вървеше до мен и сияеше като слънце.
Сол Хи светеше, сякаш винаги ще бъде с мен.
Всеки път, когато гледам снимката,
си казвам
"Тази улица…
Ветеринарната клиника, където трябва да спреш.
Провери я при ветеринарния лекар.
Тогава той би я спасил."
Връщам се в този ден стотици пъти,
съжалявам за действията си хиляди пъти.
Сигурно си тъгувал всеки ден.
Радвах се да виждам Сол Хи.
Когато не можех да виждам муцунката й,
сякаш бе изтрита от този свят.
За мен тази снимка е доказателство, че е съществувала.
Бях шокиран, а единствено теб мога да помоля за помощ.
Радвам се, че дойде.
Ще премахна замъгляването, за да я видиш отново.
Възможно ли е?
Имахме проблем с човек, чието лице не е замъглено.
Затова обновихме системата и програмата я е замъглила.
Ще върна муцунката на Сол Хи.
Благодаря ти много.
Почакай, все още имаш грим тук.
А, това вече не е грим.
Паднах и се нараних.
Не обичам да работя в понеделник.
И във вторник също не обичам.
А в сряда искам да се напия.
В… - Браян, искам да посетите
следващото събрание.
Та Ми, чу ли песните, създадени от Изкуствен интелект?
Да. - Не са ли странни?
До няколко години класациите ще бъдат превзети от песни на ИИ.
Знам ли! Ние все още нямаме летящи машини,
въпреки че децата ги рисуват повече от 30 години.
Но ние имаме нещо, което никой не е предсказвал.
Интернет. - Права си.
Тази индустрия е толкова интересна, но и така плашеща.
Първо се чудиш какво ще е след 20 години,
а после всичко изглежда ето така.
И мислиш, че това ще се продава и след 5 години,
но то изчезва само за година.
За друго не знам, но се съмнявам, че песен на ИИ
ще оглави класациите в следващите 10 години.
Разрешението ИИ да композира може да е в разрез с моралните права,
правата за собственост и прехвърлянето им.
Законите се развиват по-бавно от технологиите.
Нужно е да се изпревари преразглеждането им.
Трябва да взема участие в конкурса?
Пазарният ни дял отново нарасна.
Да. Имаме нужда от дългосрочен план.
Вижте това.
Добре.
Докъде бях стигнал?
Не обичам да работя в понеделник
и във вторник също не обичам.
Ало? - Можеш ли да ми отделиш секунда?
Моля само за секунда.
Обърни внимание. Казах ти да не се обличаш предизвикателно.
Исках да ти покажа моя секси вид. Секундата свърши.
Ще си вървя. - Наистина ли ще си тръгнеш така?
Закъснявам за среща. Чао!
Невероятно!
Той ме развълнува.
Защо тази риза е толкова секси?
Или е неговото тяло?
Да отидем да видим морето.
Попадам в звука на вълните.
Скарлет, виждате ли ме?
Виждам ви.
Прохладен морски бриз нощем. - Прохладен морски бриз нощем.
Прочетете го преди утрешната среща.
Тъкмо щях да излизам в отпуск.
Добре, ще го прочета.
Направено е за вас. - Да, благодаря.
Всички ли видяха пазарния дял?
Да.
Не, аз не видях.
Нараснал ли е? - Да.
Днес Барро държи 47,6% от пазара, което е с 1,7% по-малко от на Юникон.
Мисля, че скоро ще ги догоним. - Нека погледнем.
С колко нарасна след старта на целевата група?
Точно 5,3%.
Да. - 5,3%?
Поздравления, поздравления.
Целева група. Та Ми, поздравления.
Почакайте. Не можем така да празнуваме.
В кабинета си имам шампанско.
Да вдигнем наздравица? - Още не сме на първо място.
Нека отворим най-доброто шампанско накрая.
И тогава ни пратете на почивка в чужбина.
Не се съмнявайте. Ще дойда и аз.
Простете, че ви прекъсвам. Мой приятел, репортер, ми написа,
че Юникон дава спешна пресконференция.
Та той пита знаем ли нещо за пресконференцията на Юникон?
Не съм чул нищо за това. - Каква пресконференция?
Здравейте. Аз съм Сонг Ка Гьонг, изпълнителен директор в Юникон.
Организирам тази пресконференция,
за да се извиним искрено пред 30 милиона
ползватели на Юникон.
На 8 май в 9 часа вечерта
Пе Та Ми бе първа в класацията на онлайн търсенията.
Съгласно нашето разследване, било е манипулирано фалшиво търсене.
Била е въвлечена компания,
специализираща в манипулиране на търсенията.
Открихме, че е използван сървър в Югоизточна Азия.
Какъв забавен списък.
Ако това е у вас,
няма да има доказателства за участието на О Джин У.
За да се предотврати това в бъдеще,
Юникон ще подаде иск в Управлението по кибер безопасност
и ще разработи технология за разпознаване на манипулирането.
Предоставихме ви невярна информация,
което за лидера на пазара е позор.
Искрено се извиняваме.
Какво прави тя?
Играе си с нас.
Ако не ме лъже паметта, в момента
Пе Та Ми също оглавява търсенията на Барро.
Значи класацията на Барро също е подправена?
Не знам.
Не мога да говоря за Барро,
но когато компания преднамерено се фалшифицират търсенията,
обикновено се цели Юникон или Барро.
Това означава ли, че Барро не са знаели за ситуацията,
или са знаели, но са скривали това?
Ще отговарям само за Юникон.
Значи няма да дадете възможност на Та Ми да изчисти името си?
Трябва да защитя нашата компания.
Ако това включва лишаването на Пе Та Ми от права,
аз ще вземе това решение.
Браян, вината е моя.
Мъжът на Ка Гьонг ме постави в популярните търсения.
Имаше още една улика, но аз я дадох на Сонг Ка Гьонг
в замяна на Годори. Така тя успя да го разобличи.
Няма други доказателства за участието на съпруга й.
Не мислех, че ще се случи.
Вината е моя, Браян.
Не.
Вината не е твоя, Та Ми.
Не. Моя е, защото скрих факта, че търсенията са манипулирани.
Аз лиших Та Ми от правото да изчисти името си.
Мисля, че така си плащам, че те обидих.
Беше умишлено.
Независимо от намеренията им, аз им издадох нашите слабости.
Аз скрих това.
Като изпълнителен директор, вие нямахте избор и Та Ми разбира това.
Работната група ще измисли план. - Скарлет,
това не се отнася за работната група.
Взех решение и вината е моя.
Затова ми дайте възможност
лично да уредя това.
Ще се оправя с това.
Та Ми.
Той каза, че вината не е твоя. Това не са само мили думи. Факт е.
Така че не се обвинявай.
Ако наистина не й бях дала доказателствата…
№1. ПЕ ТА МИ
Юникон организира пресконференция
и искрено се извинява пред 30 милиона
потребители на Юникон. "На 8 май, 9 часа вечерта…"
Какво е това? Някой знае ли що за пресконференция е това?
Не. Ние също се опитваме да изясним случващото се.
Било е фалшифицирано търсенето.
Значи казвате, че директор Сонг лично е решила?
За коя се мисли, че да представлява Юникон?
С чие съгласие?
Юникон ще подаде иск в Управлението по кибер безопасност…
Мо Гон. Хей, Пак Морган.
Виж.
№1. ПЕ ТА МИ №2. ПРЕСКОНФЕРЕНЦИЯ НА ЮНИКОН
Защо си тук?
Идваш тук, само когато си притеснена и уплашена.
Но изглежда не си нито едното, нито другото.
Хората коментират, че сега Юникон е справедлива компания.
Какво мислиш за това?
Не мога да кажа, че грешат.
Барро скриха факта, че търсенията са фалшифицирани.
Ние свикахме пресконференция и се извинихме.
И какво? На Юникон не е позволено да бъдат честни?
Заради свекърва си премахна търсенията за кандидат-президента.
Изпрати невинен сътрудник на изслушване.
И ми говориш за справедливост?
Бих била всякаква, стига да постигна целите си.
Винаги съм отдавала всичко, за да спечеля и това няма да се промени.
Работя в Юникон така, както ти работиш в Барро.
Мислеше, че няма да направя нищо?
Заради теб името ми пак е №1 в търсенията.
Когато О Джин У ме постави в търсачката,
ти каза, че се срамуваш от него и поиска да ми се извини.
Кое е различното сега? - Сега е в резултат на манипулации.
Не си ли благодарна, че разкрих истината?
Стига глупости, Сонг Ка Гьонг.
Знаеш колко зле се чувствах, от постъпката на съпруга ти.
Бях критикувана за това, което направи.
Моята лична информация изтече в интернет.
Хората обиждаха родителите ми без причина.
Хвърляха яйце по мен.
И сега използва същия метод, за да въвлечеш Барро. Как можа?
Както виждам, нямаш нито срам, нито съвест.
Ето как отношенията ни станаха повърхностни.
Какво въобще очаквах?
Но аз няма да правя така.
Няма да те нападам лично, за да навредя на Юникон.
Нито да правя така, че хората да клюкарстват за теб.
Защо?
Защото знам колко незначително и зле ще се чувстваш.
И колко е срамно да правиш нещо подобно.
Няма да го направя, защото знам всичко това.
Ще намеря друг начин да те победя.
Ще ти покажа колко ниско си паднала.
И когато този момент настане,
надявам се, че ще се срамуваш от това, което стори днес.
Мисля, че казах
да не идваш тук.
Ние със Сонг Ка Гьонг
окончателно се скарахме.
Не мисля,
че някога ще сме както преди.
№1. КИМ ЮН ШИК №2. ПРЕМИЕР
№4. СИНЪТ НА КИМ ЮН ШИК
№6. ПЕ ТА МИ
Защо премиерът е в търсенията?
Заради осъждането на сина му за корупция.
А, това е заради Та Ми.
Правителството произвежда скандали, за да прикрие политическите проблеми.
Както и при скандала с Хан Мин Гю, когато набедиха Та Ми.
Твърде много проблеми изплуваха.
Тогава се появи и информацията за сина на премиера.
Да, но скандалът с Хан Мин Гю надминаха тази история.
Хората виждат конспирация във всичко.
Нима това не е логично? Говорят, че името на Та Ми се появи,
защото политиците искаха да си отмъстят за изслушването.
Мислите ли, че е истина?
Не, не са политиците.
Председател Чанг.
Премиерът ми е като семейство.
Защо новините за корупцията отново се появиха?
И не виждам обещаните статии на началната страница на Юникон.
Разкрихте слабото място на премиера с ненужна пресконференция.
И как да ви се доверя? - Президенте, това е недоразумение.
Изобщо не бях планирала това.
Опитвам се да разбера какво се е случило.
Да, разбрах.
Много съжалявам.
Какво си мислеше?
Ти…
Не смяташ да се извиняваш, нали?
Мислиш, че си прикрила корупцията, помествайки името на Пе Та Ми?
Не. Прикри собствения си проблем.
Че си имала връзка с момче от хост бар?
Защо Синия дом трябва да страда заради това?
Защо, а?
Сонг Ка Гьонг, гледаш само себе си, а обеща да живееш за семейството ни.
Мислех, че мечтаеш да изчезнеш.
Защо изведнъж егото ти се развихри?
Отговаряй.
Така ще мога да сбъдна мечтата си.
Ще мога да изчезна.
В кабинета си имам само шампанско, а ти имаш това.
Силен ликьор.
Събрали сте се да отпразнувате победата им,
а аз си имам питие за утеха.
Всеки има възходи и падения.
Ти рядко пиеш. Ще се напиеш, за да ме утешиш?
Това не е само ваш проблем, Браян.
Забравихте ли, че и аз работя в Барро?
Това ще повлияе и на двама ни.
Съжалявам най-много Та Ми.
Накарах я да скрие манипулация на търсенията,
затова днес тя отново е в класацията.
Лесно е да я разстроите, нали?
Знаете, че тя е сложна личност.
Ти трябва да си до нея, Скарлет.
Можете да видите цялата картина, Браян.
Екипът нямаше да бъде толкова успешен, ако го ръководех аз.
Трябва да се извиня и за това.
Тя увеличи нашия дял.
Трябва да направим изявление утре, нали?
Да.
Да напиша реч, която да разплаче всички?
Това е моята специалност.
Поне ме бива да пиша сърцераздирателни извинения.
Нали видя извинението за "поливащия" емотикон?
Прав сте.
Колко проблеми имахме,
откакто станахте директор?
Сигурен съм, че този ще е последният.
Родените тук вярват, че това е целият им свят.
Ние сме същите.
Вярваме, че Земята е целият ни свят.
Прав си. Харесва ли ти нашата планета?
Харесва ми все повече, благодарение на теб.
Говориш така, че ми се иска да ти предложа сделка.
Имаш ли депозит за апартамента?
Да, имам.
Аз също започвам да харесвам тази ситуация.
Не казвай нищо друго.
Можем просто да помълчим.
Срамувам се, че плаках.
Видя ли се с директор Сонг? - Да, случайно.
Крещях й
и й наговорих гадости.
Но в крайна сметка,
на мен ми беше най-болно.
Сякаш погледнах всичко отстрани.
Сякаш бях на нейно място.
Започвам да завиждам на историята между вас.
Няма какво да завиждаш.
Изглежда всичко свърши.
Как да въведа ред в офиса си?
Извиненията ще са от полза ли?
Нищо не ми идва на ум.
Тогава за нищо не мисли.
Затова те доведох тук.
Тук ли? Защо?
Хората тук да гледат рибите, вместо да следят търсенията.
Тях не ги интересува кой си.
Затова тук е толкова спокойно.
Почакай. Това е така, понеже има голям аквариум?
Поздрави ли приятелите си?
Огледай се и си спомни миналото.
Не забравяй, че ти също някога си живял в аквариум.
Разбра ли?
Повече няма да идвам тук.
Повече няма да има срещи в аквариума.
"Аз съм репортер О Дже Мин. Мога ли да ви интервюирам?"
Остани при мен днес.
Пред дома ти пак има много репортери.
Това не е ли блогърът Юн Донг Джу?
Тя блогър ли е?
Защо е тук?
Мо Гон!
Почакайте, това е Пе Та Ми.
Какво правите? - "Мо Гон"?
Познаваш ли я? Откъде?
Аз също се чудя.
Какво правите тук? - Защото изглеждате добре.
Наистина изглеждате невероятно. Даже главата ми се замайва.
Казахте ми, че Пьо Джун Су ми изневерява и аз се вбесих.
Защо се държите за ръце? Има ли нещо между вас?
Казал си й за Джун Су? - Какви са отношения ви?
Това е приятелката ми.
Боже. Жиголо ли сте?
Тогава щеше да се среща с теб, защото си млада и богата.
Точно така. Аз съм по-млада и по-богата.
Тя ме накара даже да й купя кафе.
Ах, ти… - Прощавайте,
но харесвам красиви момичета.
Боже, защо говориш така?
Наистина ли вярваш на това?
Разбрах. Влияете се от социалния статус на жената.
Тя пак е №1 в търсенията.
Престанете с грубостите и си вървете.
Така си и мислех, че си имате някоя.
Всичките ми гаджета си имаха приятелки,
затова ще преглътна, че си имате и вие.
Що за логика? - Стой настрана.
Това е само между мен и Мо Гон.
Между вас двамата?
Ако се замислиш, имаме еднакъв вкус за мъже.
За какво изобщо…
До скоро се срещаше с Джун Су, а аз излизах с него на 20 години.
Не знаеш какъв беше тогава. Не беше лош.
Не разбрах. Сега защитаваш ли го?
Сериозно?
Ако съжаляваш за раздялата ти с Пьо Джун Су, върни си го обратно.
За теб е лесно. - А какви отношения имате вие?
Откъде знае как да те намери? - На сайта ни има моя адрес.
Откъде знае какво работиш? - Сигурно Пьо Джун Су й е казал.
Ако се интересуваш, попитай го него.
Спри да повтаряш името му! - Принуждаваш ме. Пьо Джун Су на 22?
Приличам ли на него? Търсиш следи от първата си любов?
Той не е първата ми любов!
А, застана на негова страна.
Не бяхме заедно, когато за пръв път се натъкнах на Юн Донг Джу.
Ти ме постави в аквариум. - И какво? Ухажваше девойки
в случай, че си тръгнеш? - Не, просто съм очарователен.
Тя се влюби в мен от пръв поглед.
Подиграваш ли ми се? Не мога да повярвам.
Днес ще спя в другата стая. Не си и помисляй да влезеш.
Сериозно?
"Просто съм очарователен"?
Имаш ли в какво да се преоблека?
Що за внезапни целувки?
Устните ти са с различен нюанс. Разбрах намека.
Трябва ли да си толкова наблюдателен? Много си странен, знаеш ли?
Кой го казва.
Вбесяваш ме.
Радвам се.
По-добре е, отколкото да те виждам тъжна.
Почивай си.
Благодаря, че днес отново ме намери.
Повече няма да ходя в училището.
Можеш да ходиш. Ако има нещо, ще те намеря.
Значи днес ще се наспим добре в различни стаи.
Лека нощ.
Но… Почакай. Ей!
Ей!
Госпожо Ча, къде си?
Може ли да се срещнем?
КАКВО НЕ Е НАРЕД С ТЪЩА МИ?
Какво те води насам?
Отново виждам муцунката на Сол Хи.
Снощи я гледах цял час.
Благодаря. Исках да ти го кажа лично.
Е, не беше сложно.
За теб може би,
но за мен е нереално.
Благодаря, че се появи в живота ми.
Какво?
Прекалено ласкателно е.
Изобщо не е.
Задължен съм ти и искам да ти благодаря.
За какво?
А, драмата. Дадоха ли ти ролята на близнака?
Да. Снимките започват следващата седмица.
Боже, страхотно е. Радвам се за теб.
Имам много сцени. Не по-малко от главния герой.
Наистина ли? Хубаво.
Много добре. Актьорът ми е най-добрият!
Какво изпитваш, управлявайки живота ми?
Защо спирам да мисля, когато държиш ръцете ми?
Това е, защото съм ти фен.
Но днес ще ти бъда мениджър.
Почакай минута. Имам да свърша нещо.
Джи Хуан, усмихни се.
Така. Едно, две, три.
Твърде напрегнат си. Усмихни се. По-широко, още по-широко.
Ето тази е супер, нали? - Да.
Наистина. Да вземем тази.
В днешно време всеки актьор може да се намери в интернет.
Когато отново се появиш на екран, ще те търсят повече.
Трябва да имаш страница.
Така, нямаш агенция.
Кога и къде дебютира?
В "Границата в новогодишната нощ" през 2010г.
Преди почти 10 години?
Имаш голям опит.
Нямаш награди, нали? - Нямам.
Кой факултет завърши? - Не съм учил в университет.
Питам просто за всеки случай.
Ходил ли си в колеж? Ако не, по-добре да не го споменаваш.
Публикувай само информация, полезна за твоя имидж.
Ходих в колеж,
но само две години.
Не си завършил?
Зарязал си училището?
Нищо подобно. Просто завърших по-рано.
Завършил си по-рано?
А, учил си в чужбина?
Не, в Корея.
Нима в Корея може да се завърши колеж по-рано?
Да, ако е специализиран научен колеж.
Научен колеж?
Учил си в един от тях?
И не си го посочил на страницата си?
Толкова е разочароващо.
Ако го беше посочил, можеше да се снимаш в куп предавания!
"Един срещу сто", "Мозъци", "Местопрестъплението"…
Тези, които после не постъпват в университет,
се считат за неудачници. - "Неудачници"? Каква глупост.
Кой го казва? Не се притеснявай.
Скоро ще станеш най-богатия и известен випускник.
Това ще бъде нашият звезден час.
Научен колеж.
НАУЧЕН КОЛЕЖ "СОНГМИН"
Как да увеличим шрифта?
Не може ли да го маркираме в червено?
Х етаж. Вратите се затварят.
Свикват борда на директорите. Знаеш ли нещо?
Кой друг е тук, освен теб? Обръщам се към теб.
Към мен?
Мислех, че си говориш сама.
Имаш толкова много личности.
Красавицата Тами, сладураната Тами,
секси Тами.
Май Скарлет беше арестувана за пребиване на човек в асансьор.
Браян сам свика заседанието на борда.
След пресконференцията на Юникон,
делът ни намаля с 1,3% и сега е 46,3%.
С колко се увеличи този на Юникон? - С 0,9%.
Много онлайн общности искат да бойкотират Барро.
Това е толкова далеч от обичайния ни образ,
че разочарованието е още по-голямо.
Ориентирани сме към непостоянните и чувствителни младежи,
така че реакцията последва бързо.
Днес ли ще се публикува изявлението?
Тъкмо го получих. Сега ще го препратя.
Какво е това? - Какво е това? Откачил ли е?
Колко време има до обяд? - 20 минути.
Когато разбрах, че името на Пе Та Ми е начело в класацията,
в резултат на манипулация,
но сме технически безсилни да го поправим,
реших да скрия този факт.
Взех решението еднолично
и признавам, че не бях прав.
Знам, че в Барро мненията се разделиха.
Но този инцидент се оказа достатъчно сериозен,
за да подкопае доверието, завоювано с огромен труд от Барро.
Поемам пълната отговорност и от днес напускам поста
на изпълнителен директор на Барро.
Как съм събрал толкова боклуци?
Браян.
Кой ви каза, че можете да напуснете?
Колко безотговорно.
Можехте да кажете, че нищо не сте знаели.
Вместо да подавате оставка… - Тами.
Компанията никога не трябва да лъже.
Ще можем ли… - Лъжата е признак
на морална слабост и финансова нестабилност.
Вижте в каква ситуация се оказахме. - Юникон именно това цели.
Всички правят грешки.
Вие просто сгрешихте. - Да.
Ние всички допускаме грешки, но моята грешка
е от психологически, и от стратегически характер.
Това касае не само мен, но и цялата компания.
За личната си грешка мога да се извиня,
но за допусната от компанията някой трябва да поеме отговорност.
Скарлет, това не е безотговорност.
Това е моята отговорност.
Това трябва да направи един директор.
Лиших Тами от правото на защита,
а когато това стана проблем,
трябваше да поема отговорност.
Искам да бъда директор, отговорен за своите действия.
Само така Барро ще може да съхрани репутацията си, нали?
Минута.
Ало?
О, вече е обяд?
Добре. Публикувайте го на главната страница.
Добре. - Браян.
Благодаря.
Работата е свършена.
Не трябва ли вече да спрете да се мръщите?
Всъщност съм доволен, че двама души,
които ценя и уважавам, искат да остана.
Все пак ненапразно живея на този свят.
Благодаря.
А, Тами, прегледах предложението ти.
Идеята за социалните мрежи е страхотна.
Няма да бъда на следващото съвещание.
Предложи им тази идея.
Това е последното ми решение като директор.
Моля,
погрижи се за Барро.
Поднасям извиненията си, за фалшифицирането на търсенията.
№1. ОСТАВКА НА МИН ХОНГ ДЖУ
Браян е подал оставка? - Не мога да повярвам.
Оставката на Мин Хонг Джу е неизгодна за Юникон.
Да.
Винаги е по-добре да имаш познат враг.
Очакваше ли той да подаде оставка? - 50 на 50.
Предполагах, че това ще се случи,
но не мислех, че ще е толкова скоро.
Той побърза да се извини, за да спаси репутацията на Барро.
Пое отговорност, така че това трябва да успокои обществеността.
Той предпочете репутацията на Барро
пред своята собствена.
А можеше да заяви, че нищо не е знаел.
Но не съм изненадана от постъпката му.
Обаче Юникон спечели време и получи добра възможност.
Винаги можеш да се подготвиш за непознат враг. Поздравления.
Преживя много.
Не искаш ли да го отбележим?
Обеща да ми покажеш филма, чиято премиера подготвяш.
Не смяташ ли, че тази сцена е твърде дълга?
Мислех, че ще ти хареса.
Харесва ми.
Но намирам сцената за твърде дълга.
Впрочем, такива любовни истории действително ли се случват в живота?
Снимах това, не за да отразявам реалността.
Исках да създам илюзия и хората да повярват,
че такава любов е възможна.
Никога не бих си помислила, че ще заснемеш романтична комедия.
Избрах този жанр,
защото животът ми не прилича на романтична комедия.
Можеш да срещаш с някоя.
Уверена съм, че понякога не ти достига любов.
Ще се погрижа за себе си.
От приказки пропуснахме сцената.
Похарчих за филма 5 милиона вона. Длъжна си да го видиш.
Благодаря, че дойде.
Благодаря, че ме покани.
Не бих ти благодарила, ако и ти не беше.
Ясно.
Още ли караш тази кола?
Нещо против ли имаш? - Не, даже е забавно.
Дразниш ме.
Не трябва ли да си в офиса?
Не.
Сега е обяд. Искаш ли да хапнем заедно?
Добре.
Да вървим.
МАМА
Да, мамо.
Сега ще дойда.
Мамо. - Какви ги вършиш?
Защо всички сте против мен?
Мислиш ли, че всичко това ми харесва?
Не аз ги накарах да коленичат.
Сонг Ка Гьонг! Ела тук и застани на колене!
Защо си толкова неблагодарна? Как смееш да й отказваш?
За коя се мислиш, че й създаваш проблеми?
Става дума за Синия дом.
Сонг Ка Гьонг, ела тук и застани на колене.
Коленичи и моли за прошка. - Прекалено я глезихме като дете.
Тя твърде малко познава живота.
И от незнание постъпва неразумно.
Госпожо, ще й обясня, за да разбере.
Моля, съжалете се над нас.
Отменете заповедта за прекратяване на договора ни.
Наистина си неблагодарна дъщеря.
Баща ти си пати заради теб. Приятно ли ти е, че е на колене?
Нямам намерение да подкрепя мечтата ти, така че изборът е твой.
Какво си позволяваш? Бракът ви е сделка.
Съжалявам, г-жо. Моля ви, помогнете на компанията ни само веднъж.
Ще ви бъдем вечно благодарни и предани до края на дните ни.
Ка Гьонг е умно момиче.
Ще направи всичко за КЮ Груп.
Наистина ли?
Потвърждаваш ли думите му?
Избирай.
Ще живееш за мен, или падаш на дъното с твоето семейство?
Продължавай така и ще се върнеш към предишния си живот.
Решението е твое. Е, какво избираш?
Ка Гьонг. Моля те… Моля те, ела и застани на колене.
Очевидно дъщеря ви желае да фалирате.
Сонг Ка Гьонг!
Татко.
Изправи се.
Ка Гьонг…
За 10 години направих повече от достатъчно, според споразумението.
Татко, предай компанията и подай оставка.
И за двама ви е време да спрете да живеете
като роби на това семейство.
Аз също ще спра.
Майко, права си.
Ако живея както досега, нищо няма да се промени.
Затова повече няма да живея така.
Аз
ще се разведа с Джин У.
Превод: lostris
Редакция: mrnkaloto
Благодарим ви, че гледахте с нас! www.easternspirit.org
Eastern Spirit ® 2019